লখনউয়ে ম্যাচ বাতিল নিয়ে বড় সিদ্ধান্ত নিল বিসিসিআই!

ওয়েব ডেস্ক: পুরো মাঠ ঢাকা ছিল ধোঁয়াশায়। দশ হাত দূরের কিছু দেখা যাচ্ছিল না।এমন পরিস্থিতিতে বুধবার বাতিল হয়েছে ভারত(India)-দক্ষিণ আফ্রিকার (South Africa) বিরুদ্ধে চতুর্থ টি২০ ম্যাচ। শীতকালে দূষণে এমনিতেই কাবু হয়ে পড়ে উত্তর ভারত, তার পরেও কেন এখানে রাখা হল এই ম্যাচ? তা নিয়ে প্রশ্ন উঠেছে। এমন পরিস্থিতে ম্যাচ আয়োজনের নীতি নিয়ে বড় সিদ্ধান্ত নিল ভারতীয় ক্রিকেট বোর্ড (BCCI)।

বুধবার সন্ধ্যা সাতটা নাগাদ এই ম্যাচ শুরু হওয়ার কথা ছিল। টস হওয়ার কথা ছিল ৬.৩০ মিনিটে। কিন্তু সময় পেরিয়ে গেলেও তা করা যাচ্ছিল না। কারণ ধোঁয়াশায় ঢেকেছিল গোটা মাঠ। তার পর থেকে আধ ঘন্টা পর পর মাঠের নিরীক্ষণ করেন আম্পায়াররা। অবশেষে সেই ম্যাচ রদ করতে হয়েছে। ফলে প্রশ্ন উঠছে, শীতের সময় উত্তর ভারতে বায়ুদূষণ ভয়াবহ জায়গায় যায়। সেটা মাথায় রেখে কেন আগাম সতর্কতা নেওয়া হল না?

আরও খবর : জলে গেল KKR-এর ৯.২ কোটি! IPL-এ খেলছেন না মুস্তাফিজুর?

অন্যদিকে ম্যাচ বাতিল নিয়ে বোর্ডের (BCCI) সহ-সভাপতি রাজীব শুক্লা বলেছেন, এই ম্যাচ বাতিল হওয়া নিয়ে সবাই হতাশ হয়েছেন।ধোঁয়াশার কারণে ম্যাচটা বাতিল হল। সঙ্গে তিনি জানিয়েছেন, আগামী দিনে ম্যাচ আয়োজনের আগে এই বিষয়টি মনে রাখা হবে।

অন্যদিকে, জানুয়ারি মাসে নিউজিল্যান্ডের বিরুদ্ধে সাদা বলের সিরিজ খেলবে ভারত। তবে সেই ম্যাচগুলি হবে দক্ষিণ ভারত ও পশ্চিম ভারতের শহরগুলিতে। কিন্তু অনেকে প্রশ্ন তুলছেন, দক্ষিণ আফ্রিকার বিরুদ্ধে ম্যাচটি এইসব গ্রাউন্ডে কেন রাখা হল না।